CELEX: 22004D0699
Language: sk
Date: 2004-04-29 00:00:00
Title: 2004/699/ES: Rozhodnutie č. 1/2004 Spoločného výboru ES-Andorra z 29. apríla 2004 o rozšírení spoločnej komunikačnej siete/spoločného systémového rozhrania (CCN/CSI)

19.10.2004   
            
            
               SK
            
            
               Úradný vestník Európskej únie
            
            
               L 318/19
            
         
      ROZHODNUTIE č. 1/2004 SPOLOČNÉHO VÝBORU ES-ANDORRA
   
   z 29. apríla 2004
   o rozšírení spoločnej komunikačnej siete/spoločného systémového rozhrania (CCN/CSI)
   (2004/699/ES)
   SPOLOČNÝ VÝBOR ES-ANDORRA,
   so zreteľom na Dohodu vo forme výmeny listov medzi Európskym hospodárskym spoločenstvom a Andorrským kniežatstvom podpísanú v Luxemburgu 28. júna 1990 (1), najmä na jej článok 7 a článok 17 ods. 8,
   so zreteľom na rozhodnutie spoločného výboru ES-Andorra č. 1/2003 z 3. septembra 2003 o právnych predpisoch, nariadeniach a administratívnych ustanoveniach potrebných na riadne fungovanie colnej únie (2003/692/ES) (2),
   keďže:
   
               (1)
            
            
               Pravidlá spoločenstva uplatňované Andorrou ustanovujú používanie informačných technológií a počítačových sietí s cieľom uplatňovania niektorých ustanovení, najmä ustanovení týkajúcich sa tranzitu cez spoločenstvo.
            
         
               (2)
            
            
               Používanie takýchto technológií, najmä nového počítačového tranzitného systému (NCTS) predpokladá využívanie CCN/CSI vyvinutého spoločenstvom.
            
         
               (3)
            
            
               Spoločenstvo by malo povoliť rozšírenie CCN/CSI na Andorru, a tak umožniť implementáciu ustanovení Dohody o založení colnej únie medzi Európskym hospodárskym spoločenstvom a Andorrou.
            
         
               (4)
            
            
               Taktiež by sa mali stanoviť praktické pravidlá a postupy tohto rozšírenia a záväzky spoločenstva a Andorry s tým súvisiace,
            
         ROZHODOL TAKTO:
   Článok 1
   Spoločenstvo povoľuje rozšírenie spoločnej komunikačnej siete/spoločného systémového rozhrania (CCN/CSI), ktoré vyvinulo, na Andorru.
   Článok 2
   1.   Zmluvné strany dodržia technické špecifikácie stanovené v dokumentoch uvedených v prílohe k tomuto rozhodnutiu, o ktorých bola Andorra upovedomená, vrátane všetkých prípadných zmien a doplnení vykonaných v budúcnosti v súvislosti s týmto projektom.
   2.   Komisia Európskych spoločenstiev („Komisia“) zriadi a vyvinie systém pre Andorru v súlade s usmerneniami vypracovanými Výborom pre colnú politiku – Pracovnou skupinou pre spracovanie dát – Technickou podskupinou CCN/CSI (CPC-CWP-CCN/CSI).
   3.   Zmluvné strany dodržia pravidlá politiky všeobecnej bezpečnosti tak, ako je stanovené a dohodnuté v rámci projektu.
   4.   Andorra bude takisto ako členské štáty Európskej únie informovaná o všeobecných trendoch a hlavných aspektoch vývoja CCN/CSI, ktoré môžu ovplyvniť jeho náklady.
   Článok 3
   1.   Komisia informuje Andorru o poskytovateľoch služieb, na ktorých sa musí obracať so žiadosťou o zabezpečenie služieb potrebných pri inštalácii systému CCN/CSI, ako aj technickej podpory.
   2.   Andorra prijme potrebné opatrenia na dodržanie súladu s pokynmi Komisie v prípade, že počas projektu nastane zmena poskytovateľov služieb.
   3.   Po ukončení inštalácie siete a uzatvorení zmlúv o poskytovaní služieb v súvislosti so systémom CCN/CSI ponesie náklady na využívanie siete Andorra.
   Článok 4
   Toto rozhodnutie nadobúda účinnosť dňom jeho prijatia.
   
      V Bruseli 29. apríla 2004
      
         
            Za Spoločný výbor ES-Andorra
         
         
            predseda
         
         M. BRINKMANN
         
      
   
   
      (1)  Ú. v. ES L 374, 31.12.1990, s. 14.
   
      (2)  Ú. v. EÚ L 253, 7.10.2003, s. 3.
   
      PRÍLOHA
      Zoznam technických dokumentov (k dispozícii iba v anglickom jazyku)
      
                  —
               
               
                  CCN/CSI System Overview – Ref: CCN/CSI-OVW-GEN-01-MARB
               
            
                  —
               
               
                  CCN/CSI Gateway Management Procedures – Ref: CCN/CSIMPRGW01MABX
               
            
                  —
               
               
                  Check-list for CCN Gateways Installation – Ref: CCN/CSIDEPCHK-ATOR